છેલ્લા ઘણા સમયથી તેઓ માંદા હતા અને એમની જે પ્રકારની માંદગીઓ હતી તેનાથી અંત તો આવો જ હશે તેની કલ્પના પણ હતી. પરંતુ, મારા માટે શશી કપૂર કાયમ પેલું ‘feel good factor’ લઈને આવતા એટલે એ દુનિયા છોડીને જતા રહે એવી કોઈ કલ્પના પણ કરવી મારા માટે સરળ ન હતી. ફિલ્મો જોતી વખતે મારા માટે feel good factor એટલે કોઈ એવો અદાકાર જે સ્ક્રીન પર આવે કે તરતજ મન ભરાઈ જાય, ચહેરો હસું હસું થવા લાગે અને એની હાજરીમાત્રથી આસપાસની દુનિયા સુંદર લાગવા લાગે. અશોક કુમાર, પ્રાણ, ઓમ પ્રકાશ અને અત્યારના જમાનામાં કહું તો સતીશ કૌશિક વગેરે અદાકારો મારા માટે feel good factor રહ્યા છે અને શશી કપૂર આ લિસ્ટમાં કદાચ સર્વોચ્ચ સ્થાન આજે પણ ધરાવે છે.